
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 10P/126/2024 6624204445 21. 10. 2024 JUDr. Katarína Zajacová ECLI:SK:OSPD:2024:6624204445.1
Uznesenie Okresný súd v Prievidzi vo veci starostlivosti o maloletú A. B., nar. X.X.XXXX, dieťa rodičov: matky C. B., nar. X.X.XXXX, bytom D., E. XXX/XX, otca nebohého F. B., nar. XX.X.XXXX, zomrelého XX.X.XXXX, naposledy bytom G. H. G., G. I. XXX, o zverenie maloletého dieťaťa do osobnej starostlivosti matky, takto rozhodol: I. Konanie z a s t a v u j e . odôvodnenie: 1. Matka maloletého dieťaťa sa podaným návrhom domáhala zverenia maloletej do jej osobnej starostlivosti s poukazom na zmenu jej osobných a majetkových pomerov. 2. Súd z úradnej činnosti zistil, že na Okresnom súde Prievidza prebieha pod sp.zn. 10P/33/2023 konanie o úprave rodičovských práv a povinností k maloletému dieťaťu, účastníčkou ktorého je aj matka dieťaťa, ktorej neodkladným opatrením bolo dieťa zverené do starostlivosti. Predmetom tohto konania je aj rozhodovanie o tom, či matka spĺňa predpoklady pre zverenie maloletej do jej osobnej starostlivosti. 3. Podľa § 159 CSP, začatie konania bráni tomu, aby o tom istom spore prebiehalo na súde iné konanie. Ak na súde prebieha o tom istom spore iné konanie, súd zastaví konanie, ktoré sa začalo neskôr. 4. Nakoľko vo veci starostlivosti o maloletú A. B., nar. X.X.XXXX sa vedie na Okresnom súde Prievidza pod sp.zn. 10P/33/2023 konanie o úprave rodičovských práv a povinností k maloletému dieťaťu, účastníčkou ktorého je aj matka dieťaťa, ktorej neodkladným opatrením bolo dieťa zverené do starostlivosti a ktoré začalo skôr ako vec sp. zn. 10P/126/2024 (vec pôvodne podaná na Okresný súd Lučenec dňa 18.9.2024 pod sp. zn. 17P/182/2024), súd konanie vo veci sp. zn. 10P/126/2024 v súlade s cit ust. § 159 CSP zastavil. Poučenie: Proti tomuto rozhodnutiu je prípustné odvolanie. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje, písomne v dvoch vyhotoveniach. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2024:6624204445.1 (dáta aktuálne k 12. 11. 2026). Záväzné je znenie zverejnené súdom.




